На основу члана 5. Закона о средствима у својини Републике Србије („Службени гласник РС“ број 53/95 ... 101/205), члана 4. Став 2. Закона о комуналним делатностима („Службени гласник РС“ број 16/97 и 42/98), члана 3. Одлуке о пијацама ( ''Службени лист општине Чајетина'' , број 6/21) и члана 15. Статута општине Чајетина („ Службени лист општине Чајетина “ број 2/2019 ), Скупштина општине Чајетина , на седници одржаној 11.фебруара 2022. године донела је

**ОДЛУКУ О ПРЕНОСУ НА КОРИШЋЕЊЕ СТОЧНЕ ПИЈАЦЕ СА ПРАТЕЋИМ ОБЈЕКТИМА У КРИВОЈ РЕЦИ ОПШТИНИ ЧАЈЕТИНА**

**I**

 Општини Чајетина , као инвеститору, **ПРЕНОСИ СЕ** трајно, без накнаде на коришћење сточна пијаца са пратећим објектима, у насељеном месту Крива Река, са правом коришћења кат. парцеле број 802/30 КО Крива Река, по култури пашњак 6. Класе, у површини од 2.07.89 ха, корисник село Крива Река, по прибављеној сагласности савета Месне заједнице Крива Река од 26. јула 2006. године са досадашњег корисника КЈП '' Златибор'' из Чајетине.

**II**

 На основу ове одлуке КЈП'' Златибор'' ће наведену непокретност искњижити из књиговодствене евиденцие основних средстава КЈП'' '' Златибор'' где се евидентира по укупној набавној и укупној исправци вредности од 16.256.028,08 динара тако да салдо на картици основних средства буде нула.

**III**

На основу ове одлуке општина Чајетина ће закључити уговор о начину коришћења са Привредним друштвом за развој пољопривреде '' Златиборски Еко Аграр'' ДОО из Чајетине као фактичким корисником објекта и земљишта наведених у тачки **I** као и објеката који су у међувремену изграђени.

**IV**

Ова одлука ступа на снагу даном доношења и биће објављена у ''Службеном листу општине Чајетина''.

**V**

 Одлуку доставити: Општини Чајетина-Општинска управа Чајетина, Привредном друштву за развој пољопривреде '' Златиборски Еко Аграр'' ДОО , КЈП '' Златибор'' и архиви СО.

**СКУПШТИНА ОПШТИНЕ ЧАЈЕТИНА**

**Број: 464- 02/2022- 02 од 11. фебруара 2022. године**

 **ПРЕДСЕДНИК**

 **Скупштине општине,**

 *Арсен Ђурић*